ประธานสภาผู้แทนราษฎร ระบุ ตรวจสอบข้อเท็จจริงองค์ประชุมเมื่อวานนี้ เกิดจากปิดการลงคะแนนเร็วไป
ประธานสภาผู้แทนราษฎร ระบุ ตรวจสอบข้อเท็จจริงองค์ประชุมเมื่อวานนี้ เกิดจากปิดการลงคะแนนเร็วไปนายชวน หลีกภัย ประธานสภาผู้แทนราษฎร กล่าวถึงการลงมติในมาตรา 6 ของร่างพระราชบัญญัติงบประมาณรายจ่ายประจำปีงบประมาณ 2563 ว่า ได้ตรวจสอบข้อเท็จจริงแล้ว เป็นเพราะการลงมติในมาตรา 6 ปิดการลงคะแนนเร็วไป องค์ประชุมไม่ได้ขาดไป 8 คน เพราะทั้ง 8 คนอยู่ในห้องประชุมขณะลงมติ แต่เนื่องจากเกรงว่าจะมีปัญหายื่นศาลรัฐธรรมนูญ และทำให้การใช้จ่ายงบประมาณล่าช้าออกไปอีก จึงต้องเริ่มต้นลงมติใหม่ ส่วนที่อ้างเครื่องเสียบบัตรมีปัญหา ส่วนตัวจะไม่อ้างเรื่องนี้เพราะไม่มีความรู้ แต่จะเตือนสมาชิกว่าให้ระมัดระวังเสียบบัตรให้ถูกต้อง และเมื่อองค์ประชุมครบสมาชิกคนใดจะไม่ลงมติก็เป็นสิทธิที่สามารถทำได้ ทั้งนี้คาดว่า เมื่อห้องประชุมสุริยันต์ ของสมาชิกสภาผู้แทนราษฎรเสร็จสิ้น ปัญหาการเสียบบัตรลงคะแนนจะหมดไป แต่ยอมรับว่ากังวลเรื่ององค์ประชุมเพราะรัฐบาลมีเสียงข้างมากไม่เด็ดขาด ดังนั้นทุกคนควรจะรับผิดชอบอยู่ในห้องประชุมเพื่อจะได้ไม่มีปัญหาเหมือนที่ผ่านมา